Diari Oficial de la Generalitat Valenciana


Sumari del DOGV 6623, del 05-10-2011 (2011/10514)

RESOLUCIÓ de 30 de setembre de 2011, del secretari autonòmic de Formació i Ocupació, director general del SERVEF, per la qual s'amplia el termini per a la formalització dels contractes dels agents d'Ocupació i Desenvolupament Local, establit en l'Ordre 53/2010, de 22 de desembre, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10782


Data del document
:   30-09-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 30 de setembre de 2011, del secretari autonòmic de Formació i Ocupació, director general del SERVEF, per la qual s'amplia el termini per a la formalització dels contractes dels agents d'Ocupació i Desenvolupament Local, establit en l'Ordre 53/2010, de 22 de desembre, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2011. [2011/10757]  
En el Diari Oficial de la Comunitat Valenciana de 30 de desembre de 2010, número 6428, es va publicar l'Ordre 53/2010, de 22 de desembre de 2010, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2011.   
L'article 21.3 de l'esmentada ordre establix que els contractes podran formalitzar-se a partir de la data de la resolució de concessió de la subvenció i com a data límit el 30 de setembre de 2011.  
Ateses les dificultats tècniques i organitzatives per a la formalització dels contractes dels agents d'Ocupació i Desenvolupament Local en el termini inicialment establit i a fi de rendibilitzar al màxim l'execució del programa de foment d'ocupació en l'entorn local, es creu oportú ampliar el termini en què les entitats beneficiàries de la subvenció podran formalitzar els contractes amb els agents d'Ocupació i Desenvolupament Local que hagen sigut seleccionats a l'empara de la convocatòria anteriorment ressenyada.   
Vist que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliar els terminis establits per a efectuar tràmits o realitzar actuacions dins del procediment, excepte precepte en contra i si les circumstàncies ho aconsellen i amb això no es perjudiquen drets de tercer, així com el que disposa la disposició final única de l'Ordre 53/2010, de 22 de desembre, resolc:  
  
Ampliar fins al 28 d'octubre de 2011 el termini establit en l'article 21.3 de l'Ordre 53/2010, de 22 de desembre, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2011, perquè les entitats beneficiàries formalitzen els contractes dels agents d'Ocupació i Desenvolupament Local.  
  
València, 30 de setembre de 2011.- El secretari autonòmic de Formació i Ocupació, director general del SERVEF: Román Ceballos Sancho.